Νικόλαος Κουπαρούσος

Ο Νικόλαος Κουπαρούσος  (1888 - 25 Φεβρουαρίου 1966) ήταν Έλληνας φαρμακοποιός και πολιτικός. Υπηρέτησε ως βουλευτής Κοζάνης.

 Βιογραφία 
 Πρώτα χρόνια και εργασία 
Γεννήθηκε στην Κοζάνη και εργάστηκε ως φαρμακοποιός. Εντάχθηκε στον βενιζελικό χώρο, όμως είχε εκδώσει ανακοίνωση κατά των προσφύγων τονίζοντας προς το εθνικό κέντρο ότι η περιουσία τους "εκινδύνευε εκ μέρους προσφύγων"Χρήστου Μαχαιρίδη, Ιστορικά, "Η εγκατασταση στην Ελλάδα", Κυριακάτικη Ελευθεροτυπία, 10-11-2013. και απειλούσε αργότερα ο ίδιος να διώξει για τη Βραζιλία τους πρόσφυγες, εάν δεν συμμορφωθούν.εφημ. Ηχώ της Μακεδονίας, 24-10-1924
 Πολιτική σταδιοδρομία 
Από το 1930 ως το 1941 εξέδιδε την εφημερίδα "Μακεδονικόν Βήμα".http://katerinamatsou.blogspot.gr/2012/02/blog-post_9420.html Εξελέγη για πρώτη φορά βουλευτής Κοζάνης με το Κόμμα Ελευθεροφρόνων στις εκλογές του 1926, με το με το Κόμμα Φιλελευθέρων στις εκλογές του 1928 και με το Εθνικόν Ριζοσπαστικόν Κόμμα στις εκλογές του 1932 και του 1933.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 29, αρ. 182.  Αργότερα εξελέγη ξανά βουλευτής Κοζάνης το 1950 με το Κόμμα Προοδευτικών Φιλελευθέρων και για τελευταία φορά το 1951 με την Εθνική Προοδευτική Ένωση Κέντρου. Πέθανε σε ηλικία 78 ετών και κηδεύτηκε στις 26 Φεβρουαρίου 1966.Το Βήμα, φύλλο 26-2-1966, σελ. 4.

 Οικογένεια 
Ο γιος του, Γιώργος, ήταν κι αυτός φαρμακοποιός (στην Αργαλαστή). Εντάχθηκε στην Αριστερά και υπέστη διώξεις κατά την περίοδο της χούντας. Είχε μεταφέρει σε κρησφύγετο το 1967 τον Μίκη Θεοδωράκη μεταμφιεσμένο σε ιερέα και σκοτώθηκε στις 9 Νοεμβρίου 1981Τα Νέα, Σκοτώθηκε ο Γ. Κουπαρούσος σε σύγκρουση τριών ΙΧ, 10-11-1981, σελ. 16. σε τροχαίο δυστύχημα κοντά στην Αταλάντη.Μαρτυρία του Λευτέρη Παπαδόπουλου , Τα Νέα, 8-2-2003.

 Παραπομπές 

Κατηγορία:Βουλευτές Κοζάνης
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες φαρμακοποιοί
Κατηγορία:Έλληνες εκδότες
Κατηγορία:Βουλευτές εκλεγμένοι με την ΕΠΕΚ